Source: https://www.slov-lex.sk/pravne-predpisy/SK/ZZ/1956/31/
Timestamp: 2019-08-23 21:48:04+00:00

Document:
31/1956 Zb. - Zákonné opatrenie o úprave platovýc... - SLOV-LEX
Časová verzia predpisu účinná od 01.01.1966
Zdravotníctvo plní pri budovaní socializmu významné úlohy v rozvoji starostlivosti o zdravie ľudu. Úspešný vývoj zdravotníctva na nových socialistických zásadách kladie vysoké požiadavky na odbornú a politickú úroveň zdravotníckych pracovníkov. Dôležitým predpokladom pre zlepšenie starostlivosti o zdravie ľudu a pre zlepšenie práce zdravotníckych pracovníkov (ďalej len „zamestnanci“) je ich hmotné zainteresovanie na výsledkoch práce so súčasným zvyšovaním ich odbornej a politickej úrovne.
Pre uskutočnenie týchto predpokladov sa upravujú platové pomery zamestnancov podľa socialistickej zásady určovania odmeny za prácu podľa jej akosti, množstva a spoločenského významu.
Táto úprava sa vzťahuje na zamestnancov, ktorí konajú odborné zdravotnícke práce v organizáciách plniacich zdravotnícke úlohy s výnimkou zamestnancov výskumných ústavov, pokiaľ ich platové pomery upravujú osobitné predpisy, zamestnancov veterinárnej starostlivosti a vysokoškolských učiteľov lekárskych fakúlt.
Táto úprava sa nevzťahuje na zamestnancov uvedených v odseku 1, ktorí sú príslušníkmi ozbrojených síl z povolania v odboroch ministerstiev národnej obrany a vnútra.
Zoznam funkcií určuje platy zamestnancov podľa obťažnosti, rozsahu a spoločenského významu ich pracovných úloh tak, že určuje
označenie (nomenklatúru) jednotlivých funkcií (funkčných miest),
charakteristiku funkčnej činnosti a predpoklady potrebné pre zastávanie jednotlivých funkcií,
funkčný plat spojený so zastávaním jednotlivých funkcií.
Funkčný plat sa určuje platovým rozpätím alebo pevnou sumou.
Zamestnancov možno ustanoviť len na funkčné miesto v medziach plánu pracovníkov. Zamestnanca, ktorý nesplňuje predpoklady určené na zastávanie príslušnej funkcie, možno ustanoviť na také miesto len výnimočne z dôležitých dôvodov týkajúcich sa rozmiestnenia pracovníkov. Ministerstvo zdravotníctva určí, v ktorých prípadoch nemožno na funkčné miesto ustanoviť zamestnanca, ktorý nesplňuje predpoklady pre jeho zastávanie.
Zamestnanca na funkčné miesto ustanovuje a z neho odvoláva orgán na to splnomocnený podľa osobitných predpisov.
Zamestnancovi, ktorý bol ustanovený na funkčné miesto a splňuje predpoklady určené pre jeho zastávanie, prislúcha funkčný plat spojený so zastávaním tohto miesta.
Ak je funkčný plat určený platovým rozpätím, určí sa zamestnancovi funkčný plat v medziach tohto rozpätia s prihliadnutím na rozsah a obťažnosť vykonávanej funkcie, na pracovné výsledky a osobné vlastnosti zamestnanca.
Funkčné platy sa určujú v mesačných hrubých sumách za pravidelnú pracovnú dobu. Zamestnancovi neplne zamestnanému náleží pomerná časť funkčného platu.
Zamestnancovi, ktorý nesplňuje predpoklady určené pre zastávanie funkčného miesta, na ktoré bol ustanovený, zníži sa funkčný plat podľa rozsahu a významu chýbajúcich predpokladov.
Zamestnancovi, ktorý nesplňuje predpoklady pre zastávanie funkčného miesta pre nedostatok potrebnej kvalifikácie, musí sa pri ustanovení na také miesto zároveň určiť primeraná lehota, do ktorej je povinný potrebnú kvalifikáciu nadobudnúť.
Od opatrenia podľa odseku 4 možno výnimočne upustiť, ak je nedostatok určených predpokladov rovnocenne vyvážený inými vlastnosťami ustanoveného zamestnanca, najmä jeho odbornou praxou a skúsenosťami v príslušnom odbore.
Obzvlášť vynikajúcim odborníkom, ktorí vykazujú mimoriadne úspešné pracovné výsledky, môže minister zdravotníctva priznať namiesto funkčného platu osobný plat.
Najvyššiu hranicu, do ktorej možno priznať osobný plat a celkovú sumu vyšších nákladov na osobné platy, určí vláda alebo orgán ňou na to splnomocnený.
Pri prácach, pri ktorých sú na to technické predpoklady a kde by nebola ohrozená akosť práce, sa zavedie práca v úkolovej mzde.
Podrobnosti určí Ministerstvo zdravotníctva po dohode s Odborovým sväzom zamestnancov v zdravotníctve.
Za dosiahnutie lepších než predpokladaných pracovných výsledkov, ktoré zamestnanci dosiahli svojou zásluhou, možno poskytovať prémie.
Prémie možno zavádzať len podľa predpisov, ktoré vydá Ministerstvo zdravotníctva po dohode s Odborovým sväzom zamestnancov v zdravotníctve.
Pokiaľ sa v tomto zákonnom opatrení neustanovuje inak, strácajú dňom začiatku jeho účinnosti pre zamestnancov, na ktorých sa vzťahuje (§ 2), platnosť doterajšie predpisy o úprave ich platových pomerov, najmä ustanovenia
§§ 14, 16 a 32 zákona č. 66/1950 Zb., o úprave pracovných a platových pomerov štátnych zamestnancov,
vládneho nariadenia č. 70/1950 Zb., ktorým sa vydáva platový poriadok pre zamestnancov zdravotnej starostlivosti, s výnimkou uvedenou v odseku 2.
Nedotknuté zostávajú § 15 zákona č. 66/1950 Zb. a § 21 vládneho nariadenia č. 70/1950 Zb.
§ 3 Zoznam funkcií
§ 4 Ustanovovanie zamestnancov na funkčné miesta
§ 8 Príplatok za zastupovanie
§ 9 Nebezpečnostný príplatok
§ 10 Jazykový príplatok
§ 11 Práce v úkolovej mzde
§ 12 Prémie
§ 13 Osobitné odmeny
§ 14 Vecné plnenia
§ 18 Odmeny za vedľajšiu činnosť
§ 19 Nárok na funkčný (osobný) plat po čas neprítomnosti v práci
Číslo: 31/1956 Zb.
Názov: Zákonné opatrenie o úprave platových pomerov zdravotníckych pracovníkov
Dátum schválenia: 19.07.1956
Dátum vyhlásenia: 31.07.1956
Nachádza sa v čiastke: 17/1956
2. 01.07.1956 - 31.12.1965
3. 01.01.1966 - 65/1965 Zb.

References: § 15
 § 21

§ 3

§ 4

§ 8

§ 9

§ 10

§ 11

§ 12

§ 13

§ 14

§ 18

§ 19